James W. Black

James Whyte Black (Uddingston, Hegoaldeko Lanarkshire, 1924ko ekainaren 14a - Londres, 2010eko martxoaren 22a) eskoziar sendagile eta farmakologoa izan zen. 1988ko Medikuntzako Nobel Saria jaso zuen Gertrude B. Elion eta George H. Hitchingsekin batera sendagaien garapenean egindako lanagatik.

Saint Andrewsko Unibertsitateko Medikuntza Eskolan ikasi zuen eta 1946an lizentziatu zen. 1947tik 1950era Singapurren aritu zen unibertsitateko irakasle.

1950ean Glasgowko Unibertsitatean albaitaritzako fisiologia saila ezarri zuen eta adrenalinak giza bihotzean zituen ondorioak aztertu zituen. Industria farmazeutikoan lan egin zuen eta propranolola eta zimetidina asmatu zituen. Bi asmakizun hauek Nobel Dariaren irabazle egin zuten.

University College Londonen eta King's College Londonen irakasle izan zen, baita Dundeeko Unibertsitateko errektore ere.

Kategoria:Hegoaldeko Lanarkshire konderriko jendea
Kategoria:Eskoziako medikuak
Kategoria:Farmakologoak
Kategoria:Medikuntzako Nobel Saridunak
Kategoria:Royal Societyko kideak
Kategoria:Londresen hildakoak
Kategoria:Knights Bachelor
Kategoria:Royal Domina